APROBACIÓN DA RELACIÓN DEFINITIVA, DESIGNACIÓN DO TRIBUNAL E DATAS DA SÚA CONSTITUCIÓN E REALIZACIÓN DO PRIMEIRO EXERCICIO (PRAZA OFICIAL CONTROL E VIXILANCIA OPOSICIÓN LIBRE)
ADMINISTRACIÓN LOCAL — Provincial — Deputación Provincial (Persoal, oposicións, 25/04/2016)

O deputado, en virtude das competencias delegadas da Presidencia en materia de persoal, dita a seguinte “Na páxina web e nos taboleiros de anuncios desta Deputación Provincial publicouse a Resolución do 25 de febreiro de 2016 pola que se fixo pública a relación provisional de aspirantes admitidos e excluídos ó proceso selectivo convocado para cubrir interinamente, por razóns de urxencia e inaprazable necesidade, mediante o sistema de oposición libre, unha praza de oficial de control e vixilancia vacante no cadro de persoal funcionario da Deputación de Pontevedra. De acordo co disposto nas bases VII e VIII da convocatoria e no artigo 20 do Real decreto 364/95, de 20 de marzo, RESOLVO aprobar a relación definitiva de aspirantes admitidos que figura como anexo I desta Resolución. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: Presidente: Titular: Dona Elsa Mª Pinto da Cunha Pimenta, xefa Sección de Nóminas e Seguros Sociais da Excma. Deputación Provincial de Pontevedra. Suplente: Dona Marta Esperanza Corrochano Santos, directora da Escola de Canteiros dependente da Excma. Deputación de Pontevedra. Secretario: Titular: Don Carlos Cuadrado Romay, secretario da Excma. Deputación Provincial de Pontevedra. Suplente: Don Manuel Corujo Castro, xefe de Servizo de Promoción de Emprego da Excma. Deputación Provincial de Pontevedra. Vogais: Titular: Don José Manuel Pereira Crespo, xefe Unidade Control e Vixilancia da Excma. Deputación Provincial de Pontevedra. Suplente: Don José María Domínguez Vidal, oficial de control e vixilancia da Excma. Deputación Provincial de Pontevedra. Titular: Don Miguel Ángel Alonso Alonso, xefe de Equipo do Parque Central de Servizos do Concello de Vigo. Suplente: Dona Marina Piñeiro Novo, xefa do Servizo de Cooperación da Excma. Deputación Provincial de Pontevedra. Titular: Dona Antonia Maria De la Arada Cardet, subalterna do Concello de Vigo. Suplente: Don Ricardo Hugo Bryant Tomicha, oficial de control e vixilancia da Excma. Deputación Provincial de Pontevedra. A constitución do tribunal terá lugar o día 4 de maio de 2016, ás 14,15 horas, no Pazo Provincial. O primeiro exercicio terá lugar o día 12 de maio de 2016, ás 9,00 horas no Centro Príncipe Felipe. De acordo co disposto nas bases da convocatoria, os membros dos tribunais deberán absterse de intervir, comunicándollo á presidenta, cando concorran neles algunha das circunstancias previstas no artigo 28 da Lei 30/92, de réxime xurídico das administracións públicas e do procedemento administrativo común, ou cando realizase tarefas de preparación de aspirantes durante os cinco anos anteriores á publicación desta convocatoria. Os aspirantes tamén poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da citada Lei 30/92. Os aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base quinta da convocatoria, os dereitos de exame reintegraránselles de oficio ós interesados excluídos da relación de admitidos.” O que lle comunico para o seu coñecemento e demais efectos. Contra esta Resolución poderase interpoñer un recurso potestativo de reposición ante o mesmo órgano que a ditou nun prazo dun mes a partir do día seguinte ó desta notificación (artigos 107 e 117 da Lei 30/92, de 26 de novembro, de réxime xurídico das administracións públicas e do procedemento administrativo común, modificada pola Lei 4/99, de 13 de xaneiro) ou ben un recurso contencioso-administrativo ante o Xulgado do Contencioso-Administrativo de Pontevedra, de conformidade co artigo 46 da Lei 29/98, de 13 de xullo, reguladora da Xurisdicción Contencioso-Administrativa. Todo isto sen prexuízo de que poida utilizar calquera outro recurso que estime conveniente. Pontevedra, 20 de abril de 2016.—O secretario. Por delegación a Xefa do Servizo de Recursos Humanos e Formación (Segundo R. P. nº 2016001033, de 25 de xaneiro de 2016).